Koloseum v súčasnosti: pohľad na najzachovalejšiu časť
**Koloseum** (po taliansky *Colosseo*) sú ruiny veľkého amfiteátra v strede Ríma. V súčasnosti je to architektonická dominanta Ríma. Koloseum stojí na mieste umelého jazera v záhrade Neronovho Zlatého domu (*domus aurea Neronis*) na konci Forum Romanum. Pôvodne slúžil ako amfiteáter a bola to najväčšia budova v Rímskej ríši.

Pôvodne sa nazývalo **Mamlovský amfiteáter** (po latinsky *Amphitheatrum Flavium*, v taliančine *Anfiteatro Flavio*) podľa dynastie, z ktorej pochádzali obaja jeho stavitelia. Až neskôr sa vžil názov Koloseum, znamenajúci "obrovský" (myslia sa buď obrovské rozmery samotného amfiteátra alebo rozmery obrovskej sochy Nerona, ktorá pri amfiteátri stála).

V súčasnosti sa z Kolosea zachovali iba 2/3 pôvodnej stavby, poškodenie zapríčinili zemetrasenia alebo aj rozkrádanie materiálu. Koloseum bolo označované ako ikona starovekého Ríma a rímskej architektúry. Neskôr malo veľa využití ako bývanie, dielňa, pevnosť a svätyňa.

Panoramatický pohľad

Dejiny
------

Mapa Starovekého Ríma, Koloseum sa nachádza v pravom hornom rohu
Pohľad na Koloseum v súčasnej dobe
Rozkaz na jeho vybudovanie dal cisár Vespasianus v roku 72, dokončili ho za vlády cisára Tita v roku 80. Ten otvoril arénu vo veľkom štýle, oslavy trvali 100 dní a zúčastnilo sa ich cez 3 000 gladiátorov. Ďalšie vylepšenia boli uskutočnené počas vlády Domiciána. Na stavbe pracovali prevažne Židia zajatí a prevezení z Judei po potlačení židovského povstania a zničení Jeruzalema. 
Pôvodne slúžilo na rôzne hry a zápasy. V roku 404 po Kr. boli gladiátorské zápasy zakázané, takže sa už nekonali, v 6. storočí sa skončili aj zápasy s divými zvieratami. V 13. storočí bola budova premenená na pevnosť. Od 15. storočia slúžila budova ako kameňolom – kamene z Kolosea sa použili na výstavbu Palazzo Venezia, Palazzo della Cancelleria a Baziliky Sv. Petra. Pápež Benedikt XIV. v 18. storočí ťažbu kameňa ukončil tak, že budovu zasvätil kresťanským mučeníkom, ktorí tu údajne zahynuli. 
K budove sa viaže slávne proroctvo, ktoré v 8. storočí vyslovil Beda Venerabilis: *Kým stojí Koloseum, bude stáť Rím. Keď padne Koloseum, padne Rím. A keď padne Rím, padne aj svet.*

Štruktúra
---------

Priečny rez Koloseom, pohľad na uloženie sedadiel
Interiér v súčasnosti
Vysoké j
Pôvodne malo kapacitu 45 000 až 50 000 divákov. Diváci sedeli alebo stáli na štyroch terasách. Najurodzenejší sedeli v predných radoch, boli tam lóže pre cisársku rodinu a šesť miest pre uctievané rímske kňažky – panny vestálky. Za sedadlami a pod nimi sa nachádzali schodiská a chodby.

Hry v Koloseu
-------------

Vonkajší pohľad
Využívalo sa hlavne na boje gladiátorov, rekonštrukcie slávnych bitiek, popravy a dramatické predstavenia.

Hry sa konali až 99 dní v roku. Okrem bojov gladiátorov zahŕňali aj tzv. venationes – lov divých zvierat, resp. boj s nimi. Používali sa levy, tigre, medvede, slony, kance, leopardy, pštrosy, žirafy, divé byvoly, krokodíly, hyeny, býky a vlky.

Koloseum a Konštantínov oblúk
Gladiátormi boli väčšinou otroci, v niektorých prípadoch išlo o odsúdených zločincov a vojnových zajatcov, inokedy o dobrovoľníkov, ktorí verili, že budú mať šťastie a prežijú a stanú sa tak slávnymi. Delili sa do skupín podľa výzbroje, ktorú používali a podľa spôsobu vedenia boja. Retiarus mal sieť, trojzubec a dýku, Trákovia prilbicu so širokým okrajom, malý okrúhly štít a dlhý zahnutý nôž zvaný sica. Samniti a Myrmilloni boli viacej vyzbrojení. Ďalší bojovali na koňoch či dvojkolesových vojnových vozoch.

Hoci formálnym pozdravom gladiátorov bolo "buď pozdravený, cisár, na smrť idúci ťa pozdravujú", nie každé kolo osudného zápasu malo tragické následky. Niekedy mohol byť porazený vzhľadom na preukázanú statočnosť ušetrený smrti. Keď však dravej zveri predhodili vojnových zajatcov a zločincov, vrátane kresťanov, očakávalo sa, že všetci zomrú. Zločincov zabíjali aj inými brutálnymi spôsobmi vrátane toho, že ich obliekli do tuniky napustenej smolou a zapálili.

Trojdňový program sa začínal dvomi dňami gladiátorských zápasov a bojov s divokou zverou. Na tretí deň arénu napustili vodou a konala sa naumachia, námorná bitka so skutočnými loďami. Aj v tomto prípade išlo tak ako v gladiátorských zápasoch a bojoch s divokou zverou, o krvavú záležitosť.

Pozri aj
--------

* Gladiátor

Iné projekty
------------

Commons
* Spolupracuj na Commons Commons ponúka multimediálne súbory na tému **Koloseum**

Externé odkazy
--------------

* Satelitný pohľad na Koloseum

| * z
* d
* u
Turistické zaujímavosti Ríma |
| --- |
| Sakrálne stavby | 
* Bazilika svätého Petra
* Bazilika Santa Maria Maggiore
* Bazilika svätého Pavla za hradbami
* Bazilika svätého Jána v Lateráne
* Bazilika Santa Croce in Gerusalemme
* Bazilika Santa Maria degli Angeli
* Bazilika Santa Maria in Aracoeli
* Bazilika Santa Maria in Cosmedin
* Bazilika Santa Maria in Trastevere
* Bazilika San Pietro in Vincoli
* Bazilika Sant'Andrea della Valle
* Bazilika San Clemente
* Bazilika Santa Maria sopra Minerva
* Bazilika Santa Maria del Popolo
* Bazilika San Lorenzo fuori le mura
* Bazilika Santi Quattro Coronati
* Bazilika Santi Cosma e Damiano
* Bazilika Santa Maria in Montesanto
* Bazilika Santa Maria degli Angeli
* Kostol Sant'Agnese in Agone
* Kostol Trinità dei Monti
* Kostol Sant'Andrea al Quirinale
* Kostol Santa Maria dei Miracoli
* Kostol Sant'Ignazio di Loyola
* Kostol Santa Maria in Vallicella
* Kostol San Luigi dei Francesi
* Kostol San Pietro in Montorio
* Kostol Santa Maria della Vittoria
* Kostol San Carlo alle Quattro Fontane
* Kostol Santa Maria della Pace
* Kostol del Gesù
* Sixtínska kaplnka

 |
| Rímske villy a paláce | 
* Palazzo Venezia
* Palazzo Nuovo
* Palazzo Senatorio
* Palazzo dei Conservatori
* Palazzo Farnese
* Palazzo Doria Pamphilj
* Villa Medici
* Villa Giulia
* Villa Borghese
* Villa Farnesina
* Palazzo Barberini
* Palazzo Colonna
* Lateránsky palác
* Apoštolský palác

 |
| Iné zaujímavosti | 
* Rímske katakomby
* Národný pamätník Viktora Emanuela II.
* Piazza di Spagna
* Piazza Navona
* Námestie svätého Petra
* Piazza del Popolo
* Piazza del Campidoglio
* Fontana di Trevi
* Fontána štyroch riek
* Vatikánske záhrady
* Ponte Sant’Angelo
* Pincio
* Sväté schody

 |
| Rímske múzeá | 
* Kapitolské múzeá
* Palatínske múzeum
* Museo Nazionale Romano
* Musei Vaticani
* Galleria Borghese
* Galleria Doria Pamphilj
* Galleria Nazionale d'Arte Antica

 |
| Staroveké rímske stavby | 
* Basilica Aemilia
* Víťazný oblúk Septimia Severa
* Forum Romanum
* Konštantínov oblúk
* Titov oblúk
* Koloseum
* Caesarovo fórum
* Augustovo fórum
* Trajánovo fórum
* Trajánov stĺp
* Stĺp Marka Aurelia
* Panteón
* Ara Pacis Augustae
* Forum Boarium
* Circus Maximus
* Caracallove kúpele
* Castel Sant’Angelo
* Curia Iulia

 |
| Sedem pahorkov Ríma | 
* Kapitol
* Palatino
* Quirinale
* Esquilino
* Celio
* Aventino
* Viminale

 |